הגנה נימצו-הודית

**הגנה נימצו-הודית** היא פתיחת שחמט היפרמודרנית המהווה את אחת הוראיציות של ההגנה ההודית ומוגדרת על ידי המהלכים הבאים:
# ד4 פ-ו6 (מהלכי הפתיחה של ההגנה ההודית)
# ג4 ה6
# פ-ג3 ר-ב4
ניתן ליישם גם סדר שונה של המהלכים כגון:
# ג4 ה6
# פ-ג3 פ-ו6
# ד4 ר-ב-4.
באנציקלופדיית פתיחות שחמט (ECO), **ההגנה הנימצו-הודית** מסווגת בקודים E20-E59.

פתיחה היפרמודרנית זו פותחה על ידי רב-האמן אהרון נימצוביץ' שהציג אותה לרמת המאסטר בשחמט בראשית המאה ה-20. בניגוד לרוב הפתיחות ההודיות, **ההגנה הנימצו-הודית** אינה כוללת פיאנקטו מיידי, אם כי לעיתים קרובות השחור ממשיך עם **...ב6** ו- **...ר-ב7**. על ידי ריתוק פרש הלבן, מונע השחור מהלבן לאיים ב**4. ה4** ושואף לגרום ללבן לבצע כפל רגלים.

העיכוב בפיתוח הרגלים של השחור הופך את ה**הגנה הנימצו-הודית** (המכונה לעיתים בשפה המדוברת, בפשטות, "נימצו") להגנה גמישה מאוד מול **1. ד4** (משחק חצי סגור). ניתן לבצע מעבר מפתיחה זו לגמביט המלכה או להגנה ההודית של המלכה. בשל יתרונותיה הרבים, שוחקה **ההגנה הנימצו-הודית** בכל הרמות, על ידי כל אלופי העולם מאז קפבלנקה.

לעיתים קרובות משחק הלבן **3. ז3** או **3. פ-ו3** כדי להימנע מהנימצו-הודית, מה שמאפשר לו להגיב ל-**3. פ-ו3 ר-ב4+** (הגנה בוגו-הודית) עם **4. ר- ד2** או **4. פ-ד2** במקום **4. פ-ג3**.

## הווריאציה הקלאסית: 4. מה-ג2

הווריאציה הקלאסית או בשמה הנוסף, וריאציית קפבלנקה, הייתה פופולרית בראשית ימיה של ההגנה הנימצו-הודית. אף כי בסופו של דבר, הוחלפה על ידי מערכת רובינשטיין (**4. ה3**) כאשר האחרונה קמה לתחייה בתחילת שנות ה-90, נכון לתחילת המאה ה-21, הווריאציה הקלאסית נפוצה ומשוחקת באותה מידה כמו מערכת רובינשטיין.

במהלך זה, מטרת הלבן היא לשמור את 2 הרצים מבלי להתפשר על מבנה הרגלים שלו. החסרונות של המהלך הם:
* המלכה תעבור מקום לפחות פעמיים בתוך מהלכי הפתיחה.
* פיתוח צד המלך הלבן מתעכב.
לכן, על אף שהלבן מחזיק בזוג הרצים שלו, לשחור כדאי לפתוח את המשחק במהירות כדי לנצל את יתרונו בפיתוח הכלים.

לשחור יש 4 תגובות אפשריות ל-**4. מה-ג2**:

## שיטת רובינשטיין: 4. ה3
שיטת רובינשטיין (ע"ש עקיבא רובינשטיין) היא תגובת הלבן הנפוצה ביותר להגנה הנימצו-הודית. סבטוזר גליגוריץ' ולאיוש פורטיש תרמו אף הם לפיתוח קו זה ברמת רב-אמן במהלך הקריירה שלהם.

בשיטה זו, הלבן ממשיך בפיתוח הכלים ללא התחייבות לקו פעולה מסוים. בתשובה, יש שחור שלושה מהלכים עיקריים לבחירה:
* 4 ...**0-0**
* 4 ...ג5
* 4 ...ב6

### הקו הראשי 4. ה3 0-0
המהלך הגמיש והמשוחק ביותר על ידי השחור כתגובה ל-4.ה3 של הלבן הוא 4 ...**0-0**. הקו הראשי ממשיך בצורה הבאה:

לאחר 7. **0-0** הלבן משלים את פיתוח צד המלך שלו, בעוד השחור מחזק את תביעתו על המרכז. בנקודה זו, רצפי המהלכים האפשריים החשובים ביותר הם:

### 4. ה3 0-0 - קווים עם פ-ה2

### 4. ה3 ג5

### 4. ה3 ב6

## וריאציית קספרוב: 4. פ-ו3
המהלך **4. פ-ו3** נודע בתור וריאציית קספרוב, מאז שגארי קספרוב השתמש בו נגד אנטולי קרפוב באליפות העולם בשחמט 1985. קספרוב שיחק **4. פ-ו3** שש פעמים והשיג בהן שלושה ניצחונות ושלוש תוצאות תיקו.

תגובת השחור למהלך הלבן יכולה להיות אחת מהבאות:
* 4 ... ד5 - מעבר לגמביט המלכה הנדחה.
* 4 ...ב6 5. ר-ז5 ר-ב7 - מעבר להכלאה בין הגנה נימצו-הודית והגנה הודית של המלכה.
* 4 ...ג5 - המהלך הנפוץ המשאיר את המשחק במסגרת ההגנה הנימצו-הודית.
לאחר **4. פ-ו3 ג5**, ללבן קיימות האפשרויות הבאות:

## וריאציות נוספות

## ראו גם
* היפרמודרניזם (שחמט)
* תורת הפתיחות בשחמט
* פיאנקטו
* משחק חצי סגור
* הגנה הודית
* הגנה הודית של המלכה

## לקריאה נוספת
* טוני קוסטן, **[https://www.amazon.com/Mastering-Nimzo-Indian-Read-Play-Method/dp/0713483830 התמחות בנימצו-הודית]**, הוצאת באטספורד, 2003
* יורי יאקוביץ' , **[https://www.amazon.com/Play-f3-Nimzo-Indian-Yuri-Yakovich/dp/1904600166 לשחק את ה-4. ו3 נימצו-הודית]**, הוצאות גמביט , 2005
* אדוארד דירינג, '''לשחק את הנימצו-הודית''', הוצאת שחמט לכל אדם , 2006
* כריס וורד, **[https://www.amazon.com/Offbeat-Nimzo-Indian-Chris-Ward/dp/1857443691 נימצו-הודית אקסצנטרית]**, הוצאת שחמט לכל אדם , 2005
* דמיטרי קומרוב, סטפן דיוריץ', קלאודיו פנטלאוני, **[https://www.amazon.com/Chess-Opening-Essentials-Indian-Defences/dp/9056912704 מאפיינים חיוניים לפתיחת שחמט, כרך 3: פתיחות הודיות]**, חדש בשחמט , 2009

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פתיחות שחמט